Source: http://www.szcoportal.sk/33/komentar-k-zp-165-uprava-pracovneho-casu-uniqueidmRRWSbk196FPkyDafLfWAC8laH3xR2zeNqtGk_uLy2dY6y2TQhl0hA/
Timestamp: 2018-04-26 01:48:00+00:00
Document Index: 10218841

Matched Legal Cases: ['§ 162', '§ 162', '§ 162', '§ 162', '§ 162', '§ 161', '§ 162', '§ 162', '§ 162', '§ 55', '§ 55', '§ 55']

Komentár k ZP § 162 Pracovné podmienky žien a mužov starajúcich sa o deti | SZČO online
Komentár k ZP § 162 Pracovné podmienky žien a mužov starajúcich sa o deti
8.5.3 Komentár k ZP § 162 Pracovné podmienky žien a mužov starajúcich sa o deti
K § 162: [Dočasná úprava pracovných podmienok]
§ 162 upravuje pravidlá pre dočasnú úpravu pracovných podmienok, ak tehotná žena, matka do deviateho mesiaca po pôrode a dojčiaca žena vykonávala prácu, ktorá je jej zakázaná (viď § 161) alebo tehotná žena vykonáva prácu, ktorá podľa lekárskeho posudku ohrozuje jej tehotenstvo.
Zamestnankyňa doniesla od lekára lekársky posudok, podľa ktorého nemôže naďalej vykonávať prácu v stoji pretože ohrozuje jej tehotenstvo. Čo musí spraviť zamestnávateľ?
§ 162 upravuje osobitné pravidlá ohľadom postupu zamestnávateľa ak zamestnankyňa vykonávala prácu, ktorá je jej už zakázaná, pretože je tehotná alebo podľa lekárskeho posudku ohrozuje jej tehotenstvo (§ 162 ods. 4 – aplikuje sa to aj na matku do konca deviateho mesiaca po pôrode a dojčiacu ženu). § 162 je lex specialis k § 55, ktorý upravuje preradenie zamestnanca vo všeobecnosti – viď. § 55 ods. 2 písm. b) - zamestnávateľ je povinný preradiť zamestnanca na inú prácu, ak …. tehotná žena, matka do konca deviateho mesiaca po pôrode a dojčiaca žena vykonáva prácu, ktorou sa nesmú tieto ženy zamestnávať alebo ktorá podľa lekárskeho posudku ohrozuje jej tehotenstvo alebo materské poslanie,
Zároveň podľa § 55 ods. 2 písm. f) - zamestnávateľ je povinný preradiť zamestnanca na inú prácu, ak ….tehotná žena, matka do konca deviateho mesiaca po pôrode a dojčiaca žena pracujúca v noci požiada o preradenie na dennú prácu.
Z hľadiska postupnosti krokov:
1) Dočasná úprava pracovných podmienok na pôvodnom pracovnom mieste
- v prípade ak je práca/resp. práca na pracovisku zakázaná, takýto postup nemožno aplikovať. Inak sa môžu urobiť zmeny – napr. zamestnankyni sa poskytne pohodlná stolička a prácu bude vykonávať v sede. Úprava môže spočívať aj v tom, že zamestnankyňa bude zaraďovaná len na denné zmeny (ak napr. lekársky posudok obsahuje záver lekára, že žena nemôže vykonávať prácu v noci)